Alin Alexuc-Ciuraru a reușit joi calificarea la Jocurile Olimpice de la Paris. Sportivul a avut o prestație excelentă la turneul preolimpic de la Istanbul, la lupte greco-romane, categoria 130 de kilograme.
Fostul campion european din 2020 l-a învins în optimile de finală pe tadjicul Eduard Babenoşev, în sferturi a trecut de japonezul Sota Okumura, iar în semifinale l-a învins pe estonianul Heiki Nabi. Finala nu se dispută, primii doi luptători de la fiecare categorie obţinând biletele pentru JO 2024.
Pentru Alin Alexuc va fi a patra ediţie a Jocurilor Olimpice, după Londra 2012 (locul 16), Rio 2015 (locul 5) şi Tokyo 2020 (locul 12).
Alin Alexuc-Ciurariu este al doilea luptător român calificat la JO 2024, după ce Andreea Beatrice Ana a obţinut biletul la turneul preolimpic european de la Baku.
România participă la turneul preolimpic mondial de la Istanbul cu 13 sportivi, fiind reprezentată de opt la lupte libere, patru la masculin şi patru la feminin.